
E L Ő T E R J E S Z T É S

Sülysáp Város Önkormányzata Képviselő-testületének

2014. november 4-én tartandó rendkívüli ülésére

4. napirendhez

Tárgy: Bizottságok, bizottsági elnökök megválasztása, nem képviselő tagok eskütétele
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 43. § (3) és 57. § (1) bekezdése alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. 
Az alakuló vagy az azt követő ülésen a polgármester előterjesztésére köteles megválasztani a törvény által kötelezően létrehozandó és a szervezeti és működési szabályzatban meghatározott bizottságait. A kétezernél több lakosú településen kötelező pénzügyi bizottság létrehozása.
A bizottság tagjává nem önkormányzati képviselő tag is választható. A nem önkormányzati képviselő tag jogai és kötelezettségei a bizottság ülésein megegyeznek az önkormányzati képviselő bizottsági tag jogaival és kötelezettségeivel.

Az Mötv. 58. § (1) bekezdése szerint a bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és - az elnökkel együtt számított - tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.

Az Mötv. 40. § (1) bekezdése szerint a képviselő-testület bizottságának nem képviselő tagja a megválasztását követően a képviselő-testület előtt - a képviselőre irányadó szöveggel - esküt tesz, és erről okmányt ír alá.

Mint emlékezetes az alakuló ülésen a Képviselő-testület a Szervezeti és Működési Szabályzatának módosításával arról döntött, hogy két bizottságot állít fel: a Pénzügyi és Városfejlesztési Bizottságot 3 képviselő és 2 nem képviselő taggal, valamint a Humán Szolgáltatások Bizottságát 4 képviselő és 3 nem képviselő taggal.
Mindezek alapján a bizottságok összetételére és elnökének személyére javaslatom a következő:

Pénzügyi és Városfejlesztési Bizottság

elnök: Kecser István

képviselő tagok: Cseri Péter, Farkas Ferenc

nem képviselő tagok: Mányi Zoltán, Palásty István

Humán Szolgáltatások Bizottsága

elnök: Szücsi Csaba

képviselő tagok: Balog Mónika, Hostyinszki Ákos, Pálinkásné Petik Éva

nem képviselő tagok: Ferencz Erika, Mészáros Mónika, Dr. Popovics László

Kérem a Képviselő-testületet a javaslat megtárgyalására, és döntése meghozatalára.
…/2014. (XI. 4.) ÖKT határozati javaslat

Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 57-58. §-a alapján 
1./ a Pénzügyi és Városfejlesztési Bizottság elnökének Kecser István képviselőt, tagjainak Cseri Péter és Farkas Ferenc képviselőket, valamint Mányi Zoltánt és Palásty Istvánt választja meg;
2./ a Humán Szolgáltatások Bizottsága elnökének Szücsi Csaba képviselőt, tagjainak Balog Mónika, Hostyinszki Ákos, és Pálinkásné Petik Éva képviselőket, valamint Ferencz Erikát, Mészáros Mónikát és Dr. Popovics Lászlót választja meg.
Határidő: azonnal
Felelős: polgármester 
Sülysáp, 2014. október 31.

Horinka László s.k.

